Tényleg egy ilyen világban élünk, ahol az emberek már a jogot teljesen, mint egy ilyen gyurmát, azt hiszik, hogy így formálják majd arra, amit éppen szeretnének, elvesznek belőle, hozzátesznek, teljesen, tényleg, a vágyaikkal összekeverve, minden racionalitástól elszakadva használják a jogot. Szerintem egy ilyen helyzetben, egy ilyen világban ez, hogy így ki lett mondva, ez abszolút hiánypótló. És nem azért fontos, mert Orbán Viktor mondta ki, hanem azért, mert igaz.

– mondta korábban a HírTV-ben Rácz Zsófia, az Emmi ifjúságpolitikáért és esélyteremtésért felelős új helyettes államtitkára, amikor még az Alapjogokért Központ munkatársa volt.

Ebben az a pikáns, hogy Rácz Zsófia a jelenlegi törvények szerint nem lehetne helyettes államtitkár, mert nincs meg hozzá a végzettsége. Amint ez kiderült, a Fidesz bejelentette, hogy törvényt módosítanak, hogy Rácz Zsófia helyettes államtitkár lehessen.